Алхратә комиссиа хадаҿы иҭарҩхьеит адепутатрахь акандидатцәа раԥшьгаратә гәыԥқәа 116
19:48 07.02.2022 (ирҿыцуп: 17:16 10.03.2022)
© Sputnik / Томас ТхайцукВыборы президента в Абхазии
© Sputnik / Томас Тхайцук
Апарламент ахь адепутатцәа ықәзыргыло аполитикатә партиақәеи аԥшьгаратә гәыԥқәеи ашәҟәы рҭагалара хыркәшахоит жәабран 10 азы.
АҞӘА, жәабран 7 – Sputnik. Алхратә комиссиа хада (АКХ) аҿы иҭарҩхьеит Аԥсны Апарламент ахь адепутатразы акандидатцәа рықәыргыларазы аԥшьгаратә гәыԥқәа 116.
Ашәахьа, жәабран 7 азы аԥшьгаратә гәыԥк ашәҟәы иҭарҩит:
Смыр Џьон Васили-иԥа - 19-тәи алхырҭатә ҭыԥ хада ала (Гәдоутатәи аҩбатәи ақалақьтә).
Апарламент ахь адепутатцәа ықәзыргыло аполитикатә партиақәеи аԥшьгаратә гәыԥқәеи ашәҟәы рҭагалара хыркәшахоит жәабран 10 азы. Адепутатразы акандидатцәа рҭаҩра иалагоит жәабран 10 инаркны, ихыркәшахоит хәажәкыра 2 азы.
Жәлар Реизарахь алхрақәа мҩаԥгахоит хәажәкыра 12 2022 шықәса азы, иалххоит 35-ҩык адепутатцәа.